የውጭ ኃይሎችን ተልዕኮ የሚያስፈጽሙ አካላት በተግባራቸው ሊቀጥሉ አይችሉም – መንግስት
ጽህፈት ቤቱ  በሚል በላከው ሣምንታዊ የአቋም መግለጫ እንዳስታወቀው፤ በትንንሽ ቡድን ተደራጅተው ከቦታ ቦታ በመዘዋወር የውጭ ኃይሎችን ተልዕኮ በማስፈፀም ላይ የሚገኙ አካላት በዚሁ ተግባራቸው ሊቀጥሉ አይችሉም።እነኝህ አካላት ህዝብን እያሸበሩ፣ የአገር ገፅታን በማጥፋትና የኢንቨስትመንት ተቋማትን እያወደሙ መሆናቸውን ነው ያመለከተው ።እንቅስቃሴው ኢትዮጵያን በማበጣበጥ ታሪካዊ ጥቅማቸውን ማስከበር በሚፈልጉ ኃይሎች የገንዘብ፣ የስልጠናና ግብዓት ድጋፍ እንደሚከናወንም ገልጿል፡፡የኢፌዲሪ መንግሥትና የኦሮሚያ ክልላዊ መንግሥት በጋራ በጸረ ሰላም ኃይሎች ላይ እርምጃ መውሰዳቸውን እንደሚቀጥሉ አስታውቋል።እነዚህ ኃይሎች ኢትዮጵያንና የፌደራል ሥርዓቱን በማፈራረስ የተጀመረውን ልማት የማስቆም አጀንዳ እንዳላቸው አስገንዝቧል።ይህንን ተልዕኮ ዕውን ለማድረግ የህዝቡን የመልካም አስተዳደርና የሥራ አጥነት ቅሬታዎች ጠልፈው ለሁከት መቀስቀሻ እየተጠቀሙበት መሆኑን አስረድቷል ።በኢሬቻ በዓል ላይ እንደተስተዋለው ዕልቂት የሚጋብዝ ሁከትን አቅደው ፈጽሟል ያለው መግለጫው ፤ ዛሬም የመሠረተ ልማትና የኢንቨስትመንት ተቋማትን እያወደሙ መሆናቸውን አመልክቷል።በኦሮሞ ህዝብ ስም የኦሮሞ እሴቶችና የሥራ ዕድሎች ላይ የዘመቱ አካላትን ከክልሉ ህዝብና መንግሥት ጋር በመሆን ማጥራቱንም አጠናክሮ እንደሚቀጥል አስታውቋል፡፡በክልሉ የሚኖሩ ህዝቦችም ከፀጥታ ኃይሎች ጋር በመተባበር ሰላምና ደህንነታቸውን ማረጋገጥ እንደሚቀጥሉና ባለማወቅ በሁከቱ እየተሳተፉ ያሉ ልጆቻቸውን እንዲመክሩም ጥሪውን አስተላልፏል።